**Stuðboltarnir**

**3. fundur - lokafundur**

**Nemendafulltrúaráð 2.-10. bekkja**

**Fundur 15. maí 2020**

Mættir voru 36 Stuðboltar úr 2.-10. bekk, Guðbjörg Málfríður Sveinsdóttir skólatjóri og Helga Fríður Garðarsdóttir skólafélagsráðgjafi.

1. Helga Fríður byrjaði á að bjóða Stuðbolta velkomna á lokafund skólaársins 2019-2020. Fór hún yfir hvesu óvenjulegur þessi vetur hefði verið fyrir Stuðbolta. Fundirnir voru færri en vanalega og umsjónarmennirnir voru tveir þar sem Helga Fríður tók við Stuðboltafundastjórnun af Guðrúnu Ingu eftir áramót. Samkomubann vegna Kórónuveirunnar setti svo sitt strik í reikninginn hvað varðar fundarhöld eins og allt annað í skólastarfinu okkar. Engu að síður þakkaði Helga Fríður Stuðboltum fyrir sérstaklega málefnalegan fund þar sem fundarhöldin einkenndust af kurteisi, virðingu fyrir skoðunum hvers annarrs og málefnalegum umræðum. Einnig þakkaði Helga Fríður fyrir vetuinn í held sinni áður en hún gaf Guðbjörgu skólastjóra orðið.
2. Guðbjörg bauð Stuðbolta velkomna og þakkaði þeim fyrir vel unnin störf þennan veturinn þrátt fyrir breyttar aðstæður. Hún hrósaði þeim fyrir margar og fjölbreyttar hugmyndir sem komið hafa fram. Hugmyndir sem snéru að umgengni við skólann sem og umgengni á húsbúnaðinum sem til afnota er fyrir nemendur. Talaði hún sérstaklega um tyggjó notkun og hversu mikilvægt það væri að henda ávallt tyggjó í ruslaföturnar að notkun lokinni. Of mikið er um að tyggjóklessur finnist hér og þar um skólann og að það sé í okkar allra

höndum að ganga vel um skólann okkar og henda eftir okkur í ruslatunnurnar. Einnig var rætt um hvernig við gætum gert betur þegar kemur að flokkun rusls, en það er eitthvað sem nemendur, kennarar og stjórnendur hafa áhuga á að halda áfram og stuðla að að vel sé gert. Guðbjörg minnit Stuðbolta á að margar hugmyndir sem komu fram á Stuðboltafundunum er eitthvað sem nemendur geta framkvæmt sjálfir með sínum bekk og kennurum og má þar til dæmis nefna rafmagnslausan dag. Umgengni í skóla er eitthvað sem engin breytir nema þau sjálf og þurfum við öll að hjálpast að við það verkefni, einnig að minna samnemendur á ef einhver er að gleyma sér. Þannig getum við haft skólaumhverfið okkar fínt og snyrtilegt.

Frábærar hugmyndir komu einnig fram hjá Stuðboltum varðandi leiki í frímínútum og hvatti Guðbjörg Stuðbolta til að deila þessum leikjum með Vinaliðum skólans, þannig væri gott að koma þeim í framkvæmd. Einnig komu fram hugmyndir um bættan bekkjaranda og sagði Guðbjörg Stuðboltum að þær hugmyndir vildu skólastjórnendur setjast yfir og skoða betur, sama gilti um hugmyndir vegna árshátíðarinnar. Margar hverjar voru mjög góðar og þar sem ekkert varð af árshátíð þetta árið munu þessar hugmyndir verða skoðaðar fyrir árshátíðina okkar 2021.

Í lokinn þakkaði Guðbjög Stuðboltum aftur fyrir sín störf og ítrekaði hversu mikilvægt starf Stuðboltar sinntu. Margt gott hefur hlotist af fundunum og bæði skólinn og nemendur hafa notið góðs af þessu nemendalýðræði.

Teknar voru svo hópmyndir áður en allir settustu niður og gæddu sér á gómsætri súkkulaðiköku frá Hérastubbi bakara í Grindavík.

 Fleira ekki gert og fundi slitið

 Helga Fríður Garðarsdóttir